**ՈՐՈՇՈՒՄ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

05.06.2018թ. ք.Երևան

Հարկադիր կատարումն ապահովող ծառայության Երևան քաղաքի Աջափնյակ և Դավթաշեն բաժնի ավագ հարկադիր կատարող Ռ.Նամաթյանս, ուսումնասիրելով 16.05.2018թ. վերսկսված թիվ 02819755 կատարողական վարույթի նյութերը.

**Պ Ա Ր Զ Ե Ց Ի**

ՀՀ Երևան քաղաքի ընդհանուր իրավասության դատարանի կողմից 19.02.2018թ. տրված թիվ ԵԱԴԴ/4533/02/16 կատարողական թերթի համաձայն պետք է Հովհաննես Վարդապետյանից հօգուտ «ՎՏԲ-Հայաստան բանկ» ՓԲԸ-ի բռնագանձել` 13702081.40 ՀՀ դրամ, այդ թվում` վարկի գումար` 12826063.80ՀՀ դրամ, /որից ժամկետանց գումարª 363283.80 ՀՀ դրամ/, վարկի դիմաց հաշվարկված տոկոս 660139.90 ՀՀ դրամ /որից ժամկետանց 481515.30 ՀՀ դրամ/, ժամկետանց տոկոսի դիմաց հաշվարկված տույժ 88405.30 ՀՀ դրամ, վարկերի սպասարկման հաշիվներ 127472.40 ՀՀ դրամ:  
 Պատասխանող Հովհաննես Վարդապետյանից հօգուտ «ՎՏԲ-Հայաստան բանկ» ՓԲԸ-ի բռնագանձել 278041.60 ՀՀ դրամ` որպես հայցվորի կողմից նախապես վճարված պետական տուրքի գումար:  
 Ժամկետանց վարկի մնացորդի 12826063.80 ՀՀ դրամի նկատմամբ տույժերի հաշվարկը սկսած 15.11.2016թ.-ից մինչև դրա փաստացի մարումը շարունակել հաշվարկել օրական 0.1 տոկոսով, իսկ ժամկետանց տոկոսի նկատմամբ հաշվարկել օրական 0.3 տոկոս տույժ յուրաքանչյուր ուշացած օրվա համար մինչև դրա փաստացի մարումը հիմք ընդունելով ԱՎ/ՁԲ043-281 վարկային պայմանագրի 4.2 և 4.3 կետերը:  
 Բռնագաձումը տարածել 06.08.2014թ. կնքված թիվ ԱՎ/ՁԲ043-281ա Ավտոմեքենայի կոշտ գրավի պայմանագրով գրավի առարկայի վրա:

19.04.2018թ Հարկադիր կատարման ծառայություն է մուտք եղել «Ամինտաս գրուպ» ՍՊԸ գրությունը կից ներկայացնելով MAZDA CX-5 2.5 մակնիշի 11 VP 911 հաշվառման համարանիշի տրանսպորտային շուկայական արժեքի վերաբերյալ եզրակացություն, համաձայն որի վերը նշված տրանսպորտային միջոցի շուկայական արժեքը 12.04.2018թ դրությամբ կազմում է 8 500 000 ՀՀ դրամ։

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Հովհաննես Վարդապետյանի գույքի վրա բռնագանձում տարածելու պարագայում պարզվել է, որ, այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.**

**ՈՐՈՇԵՑԻ**

Կասեցնել 16.05.2018թ. վերսկսված թիվ 02819755 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

**Որոշման պատճեն ուղարկել կողմերին։**

**Որոշումը կարող է բողոքարկվել դատական կարգով կամ վերադասության կարգով՝ որոշումը ստանալու օրվանից 10 օրվա ընթացքում։**

**Ավագ հարկադիր կատարող**

**Արդարադատության ավագ լեյտենանտ Ռ.Նամաթյան**